ઝારખંડ ઉપર સૌરાષ્ટ્રની ટીમે પ્રચંડ વિજય મેળવ્યા બાદ સર્વિસીઝ સામેના કાલના મેચમાં ૪૮.ર ઓવરમાં ૧૭૬ રનમાં સર્વિસીઝને પેવેલીયન ભેગી કરી હતી. આ ટાર્ગેટ સર કરવા મેદાન ઉપર ઉતરેલી સૌરાષ્ટ્રની ટીમે પ્રથમ ૮ ઓવરમાં ર વિકેટ ગુમાવ્યા બાદ સમર્થ વ્યાસ અને તેને સ્ટેન્ડ આપી રહેલા કપ્તાન ચેતેશ્વર પુજારા વિજય સુધી અડીખમ ઉભા રહયા હતા. સમર્થ વ્યાસે ૮ છગ્ગા અને ૧ર ચોગ્ગા ફટકારી ૬૬ બોલમાં ૧૧૪ રન જયારે ચેતેશ્વર પુજારાએ ૩૯ બોલમાં ૪પ નોટઆઉટ બનાવ્યા હતા. ૮૬ બોલની આ ભાગીદારીએ સૌરાષ્ટ્રને વિજય અપાવ્યો હતો. આ વિજયની સૌરાષ્ટ્રના પોઇન્ટ ૧ર થયા છે. સૌરાષ્ટ્ર હવે ૧૬ પોઇન્ટ સાથે લીડ કરી રહેલી વિદર્ભની ટીમ સામે મહત્વના લીગ મેચમં ૧૪ ફેબ્રુઆરીએ ટકરાશે.